קרטחנה

‏ ‏ קרטחנה (בספרדית: Cartagena), הידועה גם בשם קרטחנה דה אינדיאס, היא עיר היסטורית הממוקמת בחוף הצפוני של קולומביה. קרטחנה היא העיר החמישית בגודלה בקולומביה, והיא נחשבת לעיר המתוירת ביותר במדינה. קרטחנה נודעת במיוחד בזכות המורשת התרבותית העשירה שלה, הארכיטקטורה הקולוניאלית שלה אשר השתמרה היטב, ורצועת החוף הקאריבית המרהיבה שלה. העיר הוקמה בשנת 1533 על ידי הכובשים הספרדים והפכה בהמשך לנמל אסטרטגי למסחר בין ספרד למושבותיה ביבשת אמריקה. הביצורים של קרטחנה, הנמל שלה והאתרים ההיסטוריים בתוך העיר העתיקה מהווים כיום עדות להיסטוריה העשירה של העיר. בשנת 1984 החליט אונסק"ו להכריז על ביצוריה של קרטחנה, הנמל שלה וכמה מהאתרים ההיסטוריים של העיר כאתר מורשת עולמית. קרטחנה היא כור היתוך של תרבויות וקבוצות אתניות שונות, אשר היו לה השפעות ניכרות במיוחד מהתרבות של העבדים האפריקאים המשוחררים וכמו גם מהתרבות של האוכלוסיות הילידות, המהגרים האירופאיים והאוכלוסייה האפרו-קולומביאניות. השילוב הייחודי הזה ניכר במיוחד במוזיקה, בריקודים המסורתיים ובמטבח המקומי. אחת האטרקציות המרכזיות של קרטחנה הוא חלק העיר העתיקה של קרטחנה המכונה סיודאד אמוראלדה. העיר העתיקה של קרטחנה מכילה מבנים קולוניאליים צבעוניים רבים עם מרפסות ציוריות וכמו גם מבנים היסטוריים עם אדריכלות מרהיבה כמו קתדרלת קרטחנה המרהיבה וארמון האינקוויזיציה המרשים, אשר הוקמו במהלך התקופה הקולוניאלית של העיר. העיר מכילה גלריות ומוזיאונים רבים. מוסדות התרבות הללו מכילים מגוון יצירות אמנות, הכוללות הן יצירות מופת של אמנים מקומיים והן תערוכות של אמנים שונים מרחבי העולם. קו החוף של קרטחנה, המשתרע לאורך הים הקריבי, מכיל חופי רחצה מוצלחים רבים. האיים הסמוכים, כולל האיים הציוריים דל רוסריו ובארו, אשר מכילים חופים מרהיבים ושוניות אלמוגים מרהיבות, מספקים מפלט טרופי אידילי למבקרים. אטרקציה מרכזית נוספת היא הסצנה הקולינרית המקומית. המטבח של קרטחנה משקף את המורשת המגוונת של העיר, ומכיל שילוב של השפעות קולינריות אפריקאיות, ילידיות ואירופאיות. == רקע כללי == קרטחנה נמצאת ברצועת החוף הקריבית שבצד הצפוני של קולומביה. העיר נוסדה בשנת 1533 בידי הספרדים ושימשה באותה העת כמרכז של האנקווזיציה הספרדית באזור. בעברה הרחוק שימשה קרטחנה כעיר מקלט עבור עבדים אפריקאים משוחררים. כיום מונה העיר כמיליון תושבים. מדי שנה העיר עמוסה במיוחד במהלך חגי דצמבר, ובמיוחד בשבוע הקדוש המכונה גם "שָׂמָנה-סנטה" (Semana Santa) אשר הוא השבוע אשר קודם ליום ראשון של חג הפסחא (המתחיל בסמוך לשבוע שלפני ערב חג הפסח היהודי), במהלכו יוצאים כל תלמידי בתי הספר לחופשה המסורתית-משפחתית. באופן כללי מחולקים האזורים המתוירים בעיר לשני חלקים - אזור "סיודָּד אמורָיָאדה" (Ciudad Amurallada), בהוראת: "העיר שהוקפה בחומה", והאזור "בּוּקָגרַנדה" (Bocagrande), אשר כולל רצועה ארוכה של מגדלי מלונות ודירות חוף. יש הממליצים לבקר בשכונת קסטילוגרנדה Castillogrande הממוקמת כקילומטר דרומית-מזרחית לבוקגרנדה ובה חוף שקט ושטוף שמש, מסלולי-ג'וגינג, וסביבת בנייה מודרנית. האקלים האופייני לקרטחנה הוא אקלים טרופי וטמפרטורת השיא בקרטחנה היא בסביבות 32 מעלות צלזיוס בשעות היום, ו23 מעלות צלזיוס בשעות הלילה. העונות מתחלקות לשתיים - העונה היבשה, אשר חלה בין החודשים דצמבר עד אפריל (למרות שגם בחודש יולי יש כמות פחותה של גשם באופן יחסי), והעונה הגשומה, ששיאה הוא בחודש אוקטובר עם ממוצע משקעים של 198 מילימטרים ‏. === לשכת התיירות המקומית === 1 Turismo Cartagena de Indias‏, ‎כתובת: Plaza de la Aduana.‏, ☎ ‎+57 5 660 1583. ‏ ראשון 09:00-17:00 ,שני-שבת 09:00-13:00 ובין 15:00-19:00 . === אקלים === == מוקדי עניין == מחד, קרטחנה בנויה מרובד קאריבי-אורבני עתיק, שמוצף תדיר עם בוא הגשמים הכולל מתחם מלונות הבנוי בצפיפות. ומאידך, 'גולת הכותרת' של קרטחנה ומוקד המשיכה של התיירים, היא העיר העתיקה המצוחצחת ומוקפת החומה מחומר עשוי אלמוגים שנוסדה לפני כ-500 שנה, ושמשמרת זיכרון עבר של עיר קולוניאלית - ספרדית. הכניסה הראשית אליה עוברת דרך בניין מגדל השעון, וכוללת את האזורים: אל-סנטרו-בעלת הקתדרלה והארמונות הרבים הבנויים בסגנון אנדלוסי, סן דייגו-שהייתה רובע הסוחרים ומעונם של שכבת הבורגנים, מוטנה (הבנויה בצורה מודרנית), וגטסמני בה שכנו המעמדות הנמוכים שבחברה ובה גם נמצאת כיכר טרינידד הנחשבת לחלק העתיק ביותר של העיר הנמצאת לא הרחק מן הנמל הישן של גטסמני, שהפריד בין האזורים אל סנטרו וסן דייגו, והפך במהלך המאה האחרונה לאזור המסחרי החדש של העיר העתיקה הקרוי לה מטונה (la matuna) וכאן תוכלו למצוא את אזור המדרחוב קמלון דה לוס מרטיירס (Camellón de los Martires) המומלץ כנקודת פתיחה בה אפשר להתחיל לחקור את העיר העתיקה מוקפת החומה ומבצרי האלמוגים הנחשבים לכמה מהדוגמאות הטובות ביותר של האדריכלות הצבאית והאזרחית בתקופת הקולוניאליזם הספרדי. במרכז ההיסטורי, הוא אזור הכנסיות הידוע כמלא השראה, מצויה כנסייה בשם 'איגלסיה דה סן פדרו קלובר', ע"ש הכומר סן פדרו קלובר ('Peter_Claver') שהוכרז כקדוש הראשון של 'העולם החדש' בזכות פעילותו למען העבדים, מתחת למזבח הכנסייה שכובות עצמותיו. כתובת - ראו למטה מספור 3. 1 Plaza de los Coches‏. מן המדרחוב שב'קמלון דה לוס מרטיירס' (ראו לעיל) עוברים דרך שער העיר הקרוי: 'פוארטה דל רלוחְ' (Puerta del Reloj, במשמעות 'שער השעון'), ומשם אל 'פלט'ה דה לוס קוצ'ס' (Plaza de los Coches) 2 Plaza de la Aduana‏. בנוסף לככר הקודמת ראו לעיל, מדובר בעוד כיכר משולשת יפה נוספת, 'פלאזה דה לה אדואָנָה', מוקפת בבניינים מקושתים מרשימים. אחד מהם הוא 'קאזה דל פרמיו ריל' ביתו של המשנה למלך ספרד, במקום זה מצוי פסלו של כריסטופר קולומבוס. 3 Convento & Iglesia de San Pedro Claver‏, כתובת: Plaza de San Pedro Claver‏, ☎ +57 5 664 4991. שעות פעילות: שני עד שבת 08:00-17:00 ; ראשון 08:00-16.30 (מעודכן לספטמ' 2015). מנזר וכנסייה הקרויים ע"ש סאן פדרו קלבר כומר ישועי-ספרדי שפעל במשך עשרות שנים למען זכויות ורווחת העבדים בעיר, ובשנת 1985 הוכר כפטרון זכויות האדם. שרידיו נראים בקשת קריסטל מתחת למזבח. יתר על כן, בקומה השנייה תוכלו לבקר בחדר בו התגורר בשנים האחרונות לחייו, ובו גם מצא את מותו. בקומה השנייה תפגשו בתערוכה של אמנות אפרו-קריבית. מחיר: COP 6,000. 4 Museo Naval del Caribe‏, כתובת: Calle San Juan de Dios No 3-62‏ (נמצאת מאחורי המנזר והכנסייה, ראו לעיל), ☎ +57 5 664 2440. שעות פעילות: שני עד שבת 08:00-17:00; ראשון 08:00-16.30 (עודכן בספטמבר 2015). מכללה ישועית לשעבר. במקום מוצעת סקירה אינפורמטיבית על ההיסטוריה של העיר וההיסטוריה הימית של האיים הקריביים בלווית העתקי מוצגים . מחיר: COP 6,000. 5 Plaza de Bolívar‏. כמה רחובות פנימה תגיעו לפלאזה דה בוליבאר, במקום מצוי פסל דמותו המרשים של סימון בוליבר רוכב על סוסו ומניף את חרב-השחרור. לפני עצמאותה של קולומביה היה המקום מוכר בשם 'כיכר האינקוויזיציה' Plaza de Inquisición ולצידה ניתן למצוא את ארמון האינקוויזיציה שבמשך מאות שנים שימש כמקום בו היו מוקעים כופרים . 6 Museo de la Inquisición‏, כתובת: Plaza de Bolívar‏, ☎ +57 5 664 4570. המקום בו האינקוויזיציה הספרדית עינתה, שפטה והרשיעה אנשים שהואשמו בפשעים נגד דת. תחום סמכותו של בית הדין הקיף את כל אמריקה הדרומית, וכ-700 איש נשפטו באמצעותו, כולל ישועים המתנגדים לעבדות. רבים מהנאשמים עונו קשות. כיום המוזיאון מציג כמה ממכשירי העינויים ששימשו כצעדי ענישה והרתעה (ניתן לרכוש מדריך תיירים באנגלית תמורת 15,000 COP). מחיר: COP 17,000. 7 Museo del Oro y Arqueología‏, כתובת: Plaza de Bolívar‏, ☎ +57 5 660 0778. שעות פעילות: שלישי-שישי 10:00-13:00, ובין 15:00-19:00. שבת 10:00-13:00, ובין 14:00-17:00. ראשון 11:00-16:00. בקרבת מקום מצוי מוזיאון המציג חפצי זהב דתיים של אנשי הזנו Zenú (או סינו Sinú) שגרו לאורך החוף. לא גדול כמו מוזיאון הזהב של בוגוטה, אבל עדיין שווה מאוד לראות. עם זאת, המוזיאון הארכיאולוגי של המוזיאון מעניין עוד יותר, ומציג את הישגיהם המרשימים של הילידים ושליטתם במסלול נהר מגדלנה באמצעות תיחומו לתעלה. מחיר: חינם. 8 Catedral de Santa Catalina‏. קתדרלה בעלת מגדל מרשים מחיר: COP 10,000. 9 Iglesia de Santo Domingo‏, כתובת: Plaza de Santo Domingo‏ (בסמוך לקתדרלה, לעיל), ☎ +57 5 664 1301. נחשבת לכנסייה העתיקה ביותר בקרטחנה, מתוארכת לשנת 1552. ניתן לשכור מדריכי שמע הזמינים בשפות רבות במחיר COP 10,000. (עודכן, ספטמ' 2015) 10 Casa de Rafael Núñez‏ (מחוץ לחומות, לכיוון מרבלה (Marbella)), ☎ +57 5 664 5305. מבנה עץ זה היה ביתו של המשורר והנשיא מן המאה ה-19 רפאל נונז (1825–1894) Rafael Núñez כתב את הטקסט להמנון הלאומי של קולומביה, והשתתף גם בכתיבת החוקה שהייתה בתוקף בין השנים 1886–1991. מחיר: COP4,000. 11 Monumento a la India Catalina‏. נקודת ציון המוקדשת לזכרו של פדרו דה הרדיה (Pedro de Heredia) הקונקיסטדור הספרדי, מייסד קרטחנה חוקר קולומביה, והחוף הצפוני שלה בפרט . 12 Castillo de San Felipe‏. שעות פעילות: 08:00-18:00. מבצר שתוכנן על ידי המהנדס ההולנדי ריצ'רד קאר, נבנה בשנת 1657 בידי הספרדים כהגנה מפני פיראטים בעת שילוח זהב לאירופה. נחשב למבצר הגדול ביותר שהספרדים בנו אי פעם במושבותיהם, מבצר זה נכבש רק פעם אחת על ידי האדמירל ונאמן הצרפתים הברון דה פוינט בשנת 1697 שהתעשר וזכה לכבוד בשל כך מן המלך הצרפתי לואי ה-14 . המבצר בנוי בצורת מבוך מנהרות נרחב, אותו תוכלו לחקור בסיור מודרך. אל תחמיצו את הסרטון בן 24 הדקות אודות ההיסטוריה של המבצר (עודכן, יולי 2018) מחיר: 25,000 COP. 13 La Popa‏ (מומלץ שלא ללכת רגלית בייחוד בשעות חשיכה, ולקבוע עם נהג המונית את המחיר לפני הנסיעה מאחר וללא התמקחות עלולים להגבות מכם לפחות 50,000 COP הלוך וחזור, שיש הטוענים כי מדובר במחיר מוגזם, בעד נסיעה קצרה יחסית זו). קרוב למבצר סן פליפה, מתנשאת מעל גבעת לה פופה בגובה 150 מ', מציעה נופים נהדרים של קרטחנה, ואזור הנמל. מנזר סנטה קרוז מהמאה ה -17 נמצא כאן, ובו חצר משוחזרת להפליא ותמונה משובחת של בתולת לה קנדלריה, הפטרונית הקדושה של העיר. וב-2 בפברואר בכל שנה, צליינים חוגגים אודותיה. מחיר: COP 8,000. === מפה אינטראקטיבית === המספרים על גבי המפה שלהלן מסמנים בין היתר את המיקום של מוקדי העניין המצוינים לעיל. == פעילויות == === חופים === Bay of Cholon‏. חוף-צ'ולון (צ'ולון, מספרדית a cholón במשמעות 'שפע') אתר נופש שליו זה על חוף הים מציע ספורט ימי, סיורים בסירה, טיולי אקו, משחקי-מזל, מקומות-לכנסים, מסעדה ובר. במקום צוות מאוד אדיב, וקשוב. ניתן להגיע כסיור יום מקרטחנה, או להישאר ללילה בבקתות חוף הקרויות קבאנה Cabana שכולן פונות לחוף. Islas del Rosario‏. מילולית: 'איי-רוסאריו'. רוסאריו, בהוראת 'מחרוזת תפילה קתולית'. האיים נמצאים במרחק של כ -100 ק"מ מקרטחנה, וניתן להגיע אליהם בנסיעה של 90 דקות בסירה מקרטחנה אל אזור האיים כולל ארוחת צהריים בפלאיה בלאנקה ומומלץ בעיקר לחובבי השנורקלינג, הדיג, ובע"ח ימיים שבאקווריום-ענק, המחיר מקרטחנה COP$ 50,000 - 70,000 (לא כלול במחיר הוא מס הנמל, דמי כניסה לפארק/אקווריום) 1 חוף בלאנקה‏ (Playa Blanca‏) (קחו אוטובוס לפסקאבלוס (Pasacaballos) מן קאייה 30 (30 calle) פינת קאררה 19 (carrera), בחזית האוטובוס אמור להתנוסס שלט 'פאסקבלוס' יתכן והאוטובוס יעצור מעט לפני, מתחת לגשר הכביש המהיר. משם ניתן לקחת אוטובוס 19,000 COP או מונית 10,000 COP, אל החוף. (שריינו לכם סה"כ כשעה וחצי עד ההגעה אל החוף). פלאיה בלאנקה מספרדית בהוראת "חוף לבן", למרות נגישותו המוגבלת נחשב חוף פלאיה בלאנקה לטוב שבחופי קרטחנה, בשעות אחה"צ המקום הופך שליו במיוחד עת מסיימות סירות התיירים את פעילותן. כדאי לשהות בפלאיה בלנקה לפחות לילה אחד. לצעירים ברוחם וגופם ישנם מספר מקומות בחוף בהם ניתן לשכור ערסלים ל"שנת"-לילה, ולהשיג אוכל ושתייה. רוכלי-חוף שלעיתים נחושים מידי, ינסו לשדלכם לקנות שרותי עיסוי, מגשי פירות, תכשיטים. יש הממליצים להמנע מרוכלי פירות-הים משום שדווח כי לאחר שטעמת ממרכולתם חלקם ידרשו מחיר מופקע בעד ה"תענוג" . === סיורים מודרכים === Chiva Bus‏. Guided bike tours‏‏, כתובת: Calle Don Sancho, Edif. Agua Marina Of. 100A‏, ☎ +57 5 6649714. === אירועים ופסטיבלים שנתיים === Fiesta Taurina‏ (2-6 בינואר). פסטיבל מלחמות שוורים בזירה Festival lnternacional de Música‏‏ (בתחילת ינואר). פסטיבל מוזיקה קלאסית, נערך בעיר העתיקה Hay Festival‏‏ (נערך בסוף ינואר). פסטיבל בו סופרים מקריאים מיצירתם בפומבי Fiesta de Nuestra Señora de La Candelaria‏ (נערך בסוף ינואר, תחילת פברואר). o'Festival lnternacional del Cine‏‏ (פסטיבל סרטים בין-לאומי. נערך לקראת סוף פברואר - תחילת מרץ.). פסטיבל קולנוע מסורתי המציג סרטים, וסרטים תיעודיים מרחבי אמריקה הלטינית. עודכן בספטמבר 2015 Festival de Música del Caribe‏ (נערך לקראת סוף מרץ). הרבה מאוד הופעות רגאיי, קליפסו, סלסה וריקודי-מרנגה (בספרדית, מרנגה, כמו מרנג, בהוראת מקצפת) עודכן בספטמבר 2015 Carnaval de Cartagena‏‏ (פסטיבל רחוב, נערך בגטסמני,11 לנובמבר.). צפו: קרנבל קרטחנה 2019 עודכן בספטמבר 2015 Festival de Jazz Bajo la Luna‏ (נערך בדצמבר). פסטיבל ג'אז הכולל הופעות ברחבי העיר. עודכן בספטמבר 2015 == קניות == שימוש בכספומט ידרוש ממך להשתמש במספר PIN, ומומלץ לפנות למוסד הפיננסי או הבנק שלך לפני הנסיעה. רוב המלונות, המסעדות היוקרתיות מכבדים כרטיסי אשראי, אך במקומות רבים, במיוחד במוניות, מקבלים פזו קולומביאני בלבד. בנקים מסוימים עשויים להחליף כסף, אך תעריפי-ההחלפה עשויים שלא להיות זולים. אפשרות למשיכת כסף (בשער פחות רווחי מן הכספומטים) מצויה בקיוסק החלפת מטבע הקרוי קאמביאו Cambio . == אוכל == קרטחנה אומנם אינה עיר הבירה של קולומביה, אך לא מעט בשלנים יסכימו כי מדובר במתחם קולנרי בולט ומעניין וזאת הודות לתערובת ייחודית הנובעת מהשפעת תרבויות: ספרד, אפריקה, והתרבות הילידית-מקומית ובזכות המגוון החקלאי שמביא עמו האקלים הטרופי שייחודי לאזור צפון-מערב ולקרטחנה בפרט המציעה מיצים ומשקאות ייחודים, מאפים, מנות דגים לבביות, ושפע פירות-ים . להלן דוגמאות למנות אופייניות המוצעות במסעדות קרטחנה: סנקוצ'ו - Sancocho מרק עם בשר, ירקות שורש, ופלנטין (בננת-בישול). שם המנה נגזרה מן המילה הספרדית סנקוצ'ר sancochar בהוראת 'מבושל חלקית', נסו אותו בגרסת קרטחנה: דגים, יוקה, עוף, אורז, אבוקדו, ועוד המוגשים בצד ויש לערבבם עם האכילה . ארפה Arepa ארפס הוא מאכל עתיק ומסורתי מן התקופה הקדם-קולומביאנית. פופולרי ברחבי קולומביה, אך אניני טעם נמשכים לגרסת קרטחנה, הנוטה להיות חמאתית ורכה במיוחד. זו מעין פשטידה מבצק תירס, היכולה לשמש כחטיף, או כארוחה מלאה-אם מזמינים כמה יחידות, המגיעים בתוספות גבינת עוף, חזיר או בקר. פריטנגה - במקור מניקרגואה. בדרך כלל נאכל כחטיף אחר-צהריים מאוחרים, נסו את אצבעות-גבינה (מקלות גבינה מטוגנים בשמן עמוק), יוקה פריטה (צ'יפס יוקה) ובונואלוס (כדורי גבינה מכוסים בבלילת תירס ואז מטוגנים בשמן עמוק), להרפתקנים מחכה פריטנגה עשויה מרגלי-חזיר, עור או מעיים . פטקונס במקור מפוארטו-ריקו (קרוי גם טוסטונס Tostones) בגרסת קרטחנה הם מוגשים כטוגנים הנטבלים במנה נכבדה של שום, הוגו (רוטב עגבניות ובצל) או לאמיצים - אג'י (רוטב חם וחריף אש) . מוגש במסעדות כמנת-צד פופולרית, ניתן למצוא מבחר סוגי פטאקונים הנמכרים בדרך כלל על ידי רוכלים . 1 Pan de Bono‏. Café Juan Valdez‏. Crepes & Waffles‏‏. 2 El Corral‏‏. מונה כשישה סניפים ברחבי קולומביה - רשת מזללות נוטפת טעם ותחושת חטא ממכרת. במקום מוגשים טורטיות, המבורגרים, סלטי-בשר, חטיפים, קינוחים ועוד . מחיר: ממוצע של 20,000-30,000 COP. 3 Gelateria Paradiso‏. 4 Abaco‏‏, כתובת: Calle de la Mantilla‏. 5 Atahualpa‏, כתובת: Carrera 7‏. === אפשרויות בטווח מחירים ממוצע === 6 El Bistro‏‏, כתובת: Calle Ayos 4-46‏, ☎ +57 5 664 1799. בר, מסעדה, ומאפייה. נוסדה בשנת 1999. מחיר: בסביבות 19.500$ - 35.000$ לארוחת צהריים, עסקית בת שלושה מנות.. 7 La Cevicheria‏‏, כתובת: Calle Stuart 7‏, ☎ +57 5 664-2760. 8 La Vitrola‏‏, כתובת: Calle Baloco no. 33-201‏. 9 Restaurante Bar El Muelle‏ (El Laguisto Beach Club‏)‏, כתובת: Carrere 1 ra. No. 1A - 23‏. 10 La Mulata‏, כתובת: Calle Quero 9-58‏, ☎ +57 5 66 46 222. 11 Otro Mundo‏ (Bistrò-Bar-Pizzeria‏), כתובת: Calle San Agustin 6-68‏, ☎ +57 5 6602314. 12 El Balcón‏, כתובת: Calle Tumbamuertos No. 28-85 2do. piso Esquina‏. 13 Restaurante La Casa de Socorro‏‏, כתובת: Cl. Larga No. 8B-112‏, ☎ +57 5 6644 658. 14 Teriyaki‏‏, כתובת: Plaza San Diego No. 8-28‏. 15 Restaurante Zebra‏, כתובת: Plaza San Diego No.8-34‏, ☎ +57 5 6642 177. === אפשרויות בטווח מחירים גבוה מהממוצע === 16 Club de Pesca‏‏, כתובת: Avenida Miramar‏. מקום מסוגנן, תחת כיפת השמים ולמרגלותיו מימי התכלת של מפרץ קרטחנה דה אינדיאס. מחיר: מנות ראשונות עד 40000 COP . מנות עיקריות בין 100,000-50,000 COP .חטיפים וקינוחים בסביבות 20,000 COP. 17 Donde Olano‏ (Olano´s‏)‏, כתובת: Calle Santo Domingo #33 - 81‏, ☎ +57 5 6647099, דוא"ל: dondeolano@gmail.com. 18 Quebracho‏, כתובת: Calle Baloco 2-69‏. 19 Cafe El Santisimo‏‏, כתובת: Calle del Torno 39 - 76‏. == שתייה וחיי לילה == === בתי קפה === סוג הקפה הנפוץ ביותר בקולומביה הוא הטינטו המתוק (Tinto) מילולית פירושו 'מי-דיו' . ניתן לקנות זאת מרוכלי-רחוב בכל רחבי קרטחנה תמורת 500 COP. === חיי לילה === 1 La Avenida del Arsenal‏. ממוקמת לאורך המפרץ ליד מרכז הכנסים. בימי הזוהר זה היה המקום להיות בו. כעת חלק ניכר מחיי הלילה בקרטחנה עברו לסיודאד וייה. ובכל זאת הרצועה מכילה 10 דיסקוטקים והיא עדיין מקום 'חי ובועט' לרקוד בו את סופי השבוע. מחיר הכניסה לרוב הדיסקוטקים נע בין COP $ 10,000-20,000 2 Mister Babilla‏. בואו להתחרפן ולרקוד על שולחנות בסופי שבוע עם המקומיים. מומלץ. 3 Cafe del Mar‏, כתובת: Baluarte de Santo Domingo‏. בית קפה-מסעדה-בר תחת כיפת השמים מומלץ בשל מראה השקיעה השובה, אווירה-מעודכנת, סטים של מוסיקת האוס ממבחר d.js , ותפריט עשיר. 4 Salsa Donde Fidel‏, כתובת: Plaza de la Aduana‏. פאב סלסה באווירה ביתית-מקומית, מקומות ישיבה בפנים ובחוץ. מחירים אטרקטיביים עבור משקאות. זה המקום לפגוש קרטחנרוס (מקומיים) ותיירים כאחד. מחיר: לדוגמה, בירה בסך 2500 COP. 5 Otro Mundo‏, כתובת: Calle San Agustin 6-68‏, ☎ +57 5 6602314. נמצא בסמוך לאוניברסיטה של קרטחנה. שם תוכלו לאכול מנות קרואטיות מעולות, פסטות, והפיצה האיכותית ביותר באמריקה, סביבה נקייה מאוד והשירות מעולה. מבחר משקאות אלכוהוליים, בירה, קוקטיילים, ומיצים טבעיים, כל זאת במחיר 'מזמין' . לצלילי מוזיקה טובה ברקע תזכו גם לשירות אדיב. 6 Zorba Wiskeria‏, כתובת: Plaza Fernandez de Madrid‏. בר פינתי קטן, נהדר, וייחודי == לינה == === אפשרויות בטווח מחירים נמוך מהממוצע === 1 Casa Viena‏‏, כתובת: Calle San Andrés No 30-53‏, ☎ +57-5-664-6242, דוא"ל: hotel@casaviena.com. 2 Hostal Real‏‏, כתובת: Calle De La Magdalena No. 9-33‏, ☎ +57 5 664 7866. 3 Hotel Familiar‏, כתובת: Calle El Guerrero No. 29-66‏, ☎ +57 5 664 2464. 4 Hotel Villa Colonial‏‏, כתובת: Calle del las Maravillas No.30-60‏ (נמצא בשכונה המתוירת 'גטסמני'), ☎ +57 5 664 4996, +57 5 664 5421, דוא"ל: hotelvillacolonial@hotmail.com. המקום שמור היטב ונקי, צוות אדיב, חדרי מזוג אויר או מזגן, אמבטיה-פרטית, לא בכל החדרים יש חלון. (במידת הצורך שאלו לגבי המלון הנוסף שבבעלותם, הבקורות מספרות שהוא אף טוב יותר ויקר יותר). מחיר: במלון זה חדרי-דאבל (שתי מיטות) החל מ-60,000 COP. 5 Hostal La Casona‏‏, כתובת: Calle Tripita y Media - Cra. 0 No. 31-32‏, ☎ +57 5 639 5644, דוא"ל: hostallacasona@hotmail.com. 6 Hotel Marlin‏‏, כתובת: Calle de la Media Luna, Calle 35 No. 10–35‏, ☎ +57 5 664 3507, +57 5 6601497, דוא"ל: hotelmarlincartagena@hotmail.com. 7 Hotel La Muralla‏‏, כתובת: Calle de Media Luna‏. 8 Amber Hostel‏‏, כתובת: Calle Pacoa N° 10-103‏, ☎ +57 5 608634. 9 Hotel La Espanola‏‏, כתובת: Media Luna 10 #10-58‏, ☎ +57 5 6604485. אותו מחיר וסגנון המלון כמו לה מורלה (ראו לעיל), אבל החדרים קצת יותר קטנים וחשוכים . מחיר: החל מ- 75,000 COP. 10 Hostel Mamallena‏‏, כתובת: Calle Media Luna‏, ☎ +57 5 664-0948, דוא"ל: cartagena@mamallena.com. 11 Hotel El Viajero‏‏, כתובת: Calle del Porvenir No 35-68‏, ☎ +57 5 664 3289. 12 Hotel Bellavista‏‏, כתובת: Av. Santander No. 46-50‏ (נמצא ברובע מרבלה(Marbella), כ-15 דקות הליכה מהעיר העתיקה), ☎ +57 5 6646411. מלון עם צוות ידידותי, אווירה נינוחה. החדרים פרוסים בכמה בניינים קטנים בני קומה אחת. בחדרים יש חדרי אמבטיה פרטיים, חדרים עם מאוורר, ובחדרים היקרים יותר יש מיזוג אוויר . מחיר: ללא מזוג ליחיד - 40000 COP . זוג ישלם - 70,000 . כולל מזוג ליחיד - 60000 COP , זוג - 80000 COP. === אפשרויות בטווח מחירים ממוצע === 13 Hotel Cartagena Premium‏‏, כתובת: Bocagrande Av. San Martín No. 11-113‏, ☎ +57 5 6552355. 14 Casa India Catalina‏‏, כתובת: Calle del Coliseo No 5-67‏, ☎ +57-5-664-4361, דוא"ל: casaindiacatalina@gmail.com. כולל ארוחת-בוקר, חדרים מרווחים, חלקם עם מרפסות לרחוב. בריכת שחייה נחמדה. רהוט פשוט. טלווזיה, כספת, שרותי השכמה . מחיר: לחדר עם מיטה זוגית 200,000 COP 250,000 - COP. 15 Casa Mara Hostal‏‏, כתובת: Calle del Espiritu Santo No 29-139‏, ☎ +57-5-664-8724. 16 Vista Heroica‏, כתובת: Isla de Tierra Bomba‏ (כ-10 דקות הפלגת סירה ממלון הילטון קרטחנה), ☎ +57 3126331825. ממוקם באמצע כפר באווירה אותנטית , לא רחוק מחוף הים, נוף נהדר של קרטחנה. חדרים נקיים מאוד, מטבח, ג'קוזי אישי, מיזוג אוויר, ומסעדה טובה שפועלת במקום (עודכן 2015) מחיר: 100,000. 17 Hotel Bahia‏‏, כתובת: Cra 4a-Calle 4a‏, ☎ +57-5-6650316. 18 Hotel 3 Banderas‏‏, כתובת: Calle Cochera del Hobo #38-66‏, ☎ +57-5-660-0160, דוא"ל: info@hotel3banderas.com. === אפשרויות בטווח מחירים גבוה מהממוצע === 19 Charleston Santa Teresa Cartagena‏‏, כתובת: Centro plaza de Santa Teresa Cra 3ª 31-23‏, ☎ +57 5 6649494, +57 5 6649547, פקס: +57 5 6649448, +57 5 6649447. 20 La Passion Hotel Lounge‏‏, כתובת: Calle del Estanco del tabaco # 38-81‏, ☎ +57 5 6648605, דוא"ל: info@lapassionhotel.com. 21 Hotel Ibatama and Hotel Ibatama Real‏‏, כתובת: Avenida San Martin 7‏. 22 Casa Marta Cartagena‏‏, כתובת: Calle San Antonio # 25-165‏, ☎ +57 310 630 6003, דוא"ל: casamartacartagena@gmail.com. 23 Hotel Casa del Curato‏‏, כתובת: Calle del Curato Cra. 7 Nº 38-89‏, ☎ +57-5-664-3648, דוא"ל: info@casacurato.com. 24 Hotel Cochera de Hobo‏, כתובת: Calle Cochera de Hobo No. 38-55‏, ☎ +57 5 664 3384, +57 3002153828. 25 Hilton Cartagena‏‏, כתובת: Avenida Almirante Brion‏, ☎ +57 5 6650660. מתחם המלון כולל קיוסק, מסעדה משקיפה אל הים ותפריט מגוון. מחיר: מתחיל מ-110 דולר אמריקני לחדר עם מיטת קינג.. 26 Agua‏‏, כתובת: Calle Ayos, No 4-29‏, ☎ +57 5 664-9479. 27 Hotel Alfiz‏‏, כתובת: Calle Cochera del Gobernador, No 33-28‏, ☎ +57-5-660 0006, דוא"ל: info@alfizhotel.com. 28 Hotel Casa la Fe‏‏, כתובת: Calle segunda de badillo #36-125‏, ☎ +57-5-664-0306, דוא"ל: admin@casalafe.com. 29 Hotel Sofitel Santa Clara‏‏, כתובת: Cr 8 No 39-29, Calle del Tomo‏, ☎ +57-5-664-6070. 30 La Merced Hotel‏‏, כתובת: Calle Don Sancho No 36-165 / Cra. 4‏, ☎ +57 5 6647727. == הגעה == === בטיסה === 2 נמל התעופה הבין-לאומי רפאל נונז‏‏ (Rafael Núñez International Airport ‏)‏ ‏ - בשדה התעופה תוכלו למצוא מספר כספומטים ולשכת חליפין בה תוכלו להחליף מזומן וטרוול-צ'קים למטיילים. כדי להגיע למרכז העיר יש להגיע לעמדת הכרטיסן של תחנת מוניות ולהצטייד בקבלה המציינת את הסכום המדויק אותו יש לשלם לנהג המונית (לרוב נע בין 25 ש"ח ל-45 ש"ח, בהתאם לאזור אליו תגיעו, נכון ל-2019). לטייל החסכן מומלץ ללכת כ-50 מטר לאורך הרחוב, ולסמן למונית. התשלום שייגבה עד למרכז העיר יהיה בסביבות 12 ש"ח. === באוטובוס === 3 תחנת אוטובוס המרכזית של קרטחנה‏ ‏ - התחנה המרכזית של קרטחנה ממוקמת כ-11 ק"מ מזרחית לעיר העתיקה ובה מערכת אוטובוסים שנחנכה בשנת 2016, המאופיינים בצבעי כתום-לבן, אוטובוסים אלה ממוזגים וקרויים בשם 'טרנס-קריביים' מגיעים אל העיר העתיקה, מחירם כ-4 ש"ח וזמן הנסיעה נע בין 70-45 דקות בהתאם לעומס התחבורתי. === במכונית === הגישה אל העיר משאר חלקיה של קולומביה נוחה וסלולה, דרך/רוטה 90 (Transversal del Caribe) עוברת לאורך החוף המחבר את קרטחנה לבארנקילה, וטורבו. == תחבורה בעיר == === באוטובוס === ניתן להגיע באוטובוס מקומי ליעדים כגון מבצר סן פליפה, בוקגראנדה, קסטילוגרנדה, שדה תעופה וכו' . שאלו את הנהג או אנשים בקרבת התחנה בדבר אוטובוס הנוסע ליעדכם. מחיר כרטיס אוטובוס עירוני עומד על COP 2,300 (כשניים וחצי ש"ח) ונמכר על ידי הנהג, אולם יש לקחת בחשבון כי קצב נסיעתם של האוטובוסים העירוניים בקרטחנה איטי ולעיתים נדירות נוסעים הם בדרך הישירה. לכן צפו שזמן נסיעה באוטובוס עלול להיות מוכפל ואף מושלש בהשוואה לנסיעה במונית. === בקטנוע חשמלי === ניתן לשכור קטנועים חשמליים בעיר, ויש לרכב עליהם רק באזור העיר אולם מומלץ לחדש את פוליסת ביטוח-החיים, לכל מקרה. קטנועים המונעים על ידי גז (בנזין) אינם ניתנים להשכרה. רבות מחנויות האופניים ישכירו גם קטנועים חשמליים. === במוניות === נהגי המוניות ברחבי קרטחנה לא נוהגים על פי 'שיטת-המונה', ובתחילת הנסיעה יש להתמקח על מחירה בנימוס, אך גם בהחלטיות. בנוסף, נהוגה 'תוספת מחיר לילה' ותוספת 'מזגן' בנות כמה מאות פזוס כל אחת (סה"כ, כשקל). קרטחנה משופעת במוניות, אם כי בהימצאכם בעיר העתיקה ייתכן שתצטרכו ללכת כמה רחובות מן המרכז, לעבר הכביש הראשי, קרוב לחומה. מחיר נסיעה ביו בוקגרנדה אל העיר העתיקה הוא כ-6000 פזוס (כשבעה ש"ח) . המחיר מהעיר העתיקה לשדה התעופה ולהיפך נאמד בין 12000 ל-10000 פזוס (כ 12–14 ש"ח) == חשוב לדעת == ההצעות להגעה אל איסלאס דה רוזריו Islas del Rosario ולפלאיה בלאנקה Playa Blanca מקרטחנה עשויות להתברר כפחות משתלמות, הדרך הטובה ביותר להזמין סיור היא להיכנס למרינה ולהימנע מאנשי ה"מכירות" שבחוץ המרוויחים אחוזים מן המכירה ואין להם 'נגיעה אישית אליך' ברגע שנכנסתם למרינה לבקש את אליזבת המכונה 'לה נגרה ליז' בהיותה הבעלים של כמה סירות, היא תיתן לך את המחיר הטוב ביותר, והכי חשוב את המילה שלה. ניתן לשכור סירה קטנה פרטית תמורת 700,000 פזו קולומביאני, או להבטיח מושב במחיר של 75,000 פזו קולומביאני. בבעלותה של אליזבת גם "ריזורט" באיי רוסריו שאומנם נקי וסביר אך הגישה אל החוף אינה הטובה ביותר-בכל מקרה הברירה בידך לקניית הכרטיסים לסנתה מרתה מומלץ לגשת לדלפקי הכרטיסים ולקנות כרטיסים ישירות בטרמינל כמו גם לשמור עד תום הנסיעה על הקבלה המעידה ששילמתם . === סכנות פוטנציאליות === באופן כללי העיר העתיקה בקרטחנה אינה טומנת בחובה סכנות שאינן קימות גם בחלק מן הערים הארופאיות או הצפון אמריקניות .יש לתת את הדעת כי שהייתך כתייר מערבי, בכל מקום בו חיים אנשים מרירים, כשמנגד עושר מופלג לא תהיה תמיד השהייה האידאלית או הבטוחה ביותר. המקומיים אדיבים ונכונים לעזור, אך יש להיזהר מאוד בעת הליכה בלילה במיוחד באזורים מבודדים של העיר. רוכלים יכולים להיות מאוד טורדניים, אבל הביטוי בספרדית "נו קיירו נאדה" - "No quiero nada" - "לא רוצה כלום" אמור לשלחם אל התייר הבא. רובע גטסמני Getsemani שבו נמצאים הרבה מלונות זולים נחשב לבטוח במהלך היום, אך לקראת הלילה עלולה להתגבר תחושת העזובה המביאה עמה טיפוסים מפוקפקים, הצעות לסמים, או דרישת טיפ על עזרה שלא ביקשתם ושאר קנוניות האופייניות לפרחחות רחוב בוטה . יש דיווחים על שימוש בשיטת פיתוי בה מציעים לקורבן ההולל לקנות סמים, וברגע הקנייה מופיעה ה"משטרה" שלא תעצרך כמובן, אך תיאלץ לגשת לכספומט ולמשוך את הסכום בו יחליט הסוחר ו"משטרתו" לשדוד או אף לחטוף אותך. === נגישות תקשורתית === 4 Contact Internet Café‏, ‎כתובת: Calle de la Media Luna No 10-20.‏, ☎ ‎+57 5 664 0681. ‏ 5 Micronet‏, ‎כתובת: Calle de la Estrella No 4-47.‏, ☎ ‎+57 5 664 0328. ‏ === בתי חולים === 1 Hospital Bocagrande‏‏, ☎ ‎+57 5 6655 270. ‏ 2 Hospital Naval de Bocagrande‏, ‎כתובת: Carrera 2 No. 14-210, Base Naval.‏, ☎ ‎+57 5 6655 361. ‏ == יעדים סמוכים בולטים == סנטה מרתה אליה ניתן להגיע באמצעות חב' האוטובוסים ברלינאסטור Berlinastur תמורת 80000 פזו קולומביאני שיוצאים כל עשרים דקות (פברואר 2021) מסוף החברה נמצא בקרספו Crespo בדרך לשדה התעופה. צפו ל-5½ שעות נסיעה שעוברת בברנקייה (ואמורה לעלות 16 דולר ארצות הברית אם החלטת להישאר שם), מחצית מהאוטובוסים שהגיעו מקרטחנה נשארים כאן, וחצי ממשיכים לסנטה מרתה. למנוסים, ניתן להגיע לאזור הכביש המהיר-'סנטה קטלינה' ולנסות לתפוס קולקטיבו Colectivo (אוטובוס) שיעלה 15,000 פזוס בלבד עד סנטה מרתה ! == ראו גם == == הערות שוליים ==